Document ID: 32006R1349

ΚΑΝΟΝΙΣΜΌΣ (ΕΚ) αριθ. 1349/2006 ΤΗΣ ΕΠΙΤΡΟΠΉΣ
της 13ης Σεπτεμβρίου 2006
για τροποποίηση του κανονισμού (ΕΚ) αριθ. 990/2006 σχετικά με τις ποσότητες που καλύπτονται από τις διαρκείς δημοπρασίες για την εξαγωγή σιτηρών τα οποία κατέχουν οι οργανισμοί παρέμβασης των κρατών μελών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (1), και ιδίως το άρθρο 6,
Εκτιμώντας τα ακόλουθα:
(1)
Βάσει του κανονισμού (ΕΚ) αριθ. 990/2006 της Επιτροπής (2), ανοίχτηκαν διαρκείς δημοπρασίες για την εξαγωγή σιτηρών που κατέχουν οι οργανισμοί παρέμβασης των κρατών μελών.
(2)
Για ορισμένες από τις δημοπρασίες αυτές, η έγκριση των προσφορών είχε ως αποτέλεσμα να εξαντληθεί, σε ορισμένα κράτη μέλη, το σύνολο σχεδόν των ποσοτήτων που τέθηκαν στη διάθεση των επιχειρήσεων. Λαμβανομένων υπόψη της ζήτησης που διαπιστώθηκε στη διάρκεια των τελευταίων εβδομάδων και της κατάστασης της αγοράς, πρέπει να διατεθούν στα ενδιαφερόμενα κράτη μέλη νέες ποσότητες, εξουσιοδοτώντας τους αντίστοιχους οργανισμούς παρέμβασης να προχωρήσουν σε αύξηση των ποσοτήτων που δημοπρατούνται για τις ανάγκες των εξαγωγών. Οι εν λόγω αυξήσεις πρέπει να αφορούν:
-
το μαλακό σιτάρι, μέχρι 300 000 τόνους στην Ουγγαρία,
-
το κριθάρι, μέχρι 41 294 τόνους στην Τσεχική Δημοκρατία, 20 636 τόνους στη Σλοβακία, 17 997 τόνους στην Ουγγαρία.
(3)
Ο κανονισμός (ΕΚ) αριθ. 990/2006 πρέπει να τροποποιηθεί αναλόγως.
(4)
Η επιτροπή διαχείρισης σιτηρών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα I του κανονισμού (ΕΚ) αριθ. 990/2006 αντικαθίσταται από το κείμενο του παραρτήματος.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Σεπτεμβρίου 2006.

Labels: 3
17
18